**“Buxoro-Urganch-Xiva temir yoʻl liniyasini elektrlashtirish” investitsiya loyihasi**

**Asos:** Respublikasi Prezidentining 2015-yil 6-martdagi PQ-2313-sonli “2015-2019-yillarda muhandislik, kommunikatsiya va yoʻl-transport infratuzilmasini rivojlantirish va modernizatsiya qilish dasturi toʻgʻrisida”gi, shuningdek, Oʻzbekiston Respublikasi Prezidentining 2021-yil   
30-dekabrdagi PQ–72-son “Oʻzbekiston Respublikasining 2022-2026-yillarga moʻljallangan investitsiya dasturini tasdiqlash hamda investitsiya loyihalarini boshqarishning yangi yondashuv va mexanizmlarini joriy etish toʻgʻrisida” qarorlariga muvofiq, “Buxoro-Urganch-Xiva temir yoʻl liniyasini elektrlashtirish” loyihasini Osiyo taraqqiyot banki va Osiyo infratuzilmaviy investitsiyalar bankining mablagʻlari hisobiga amalga oshirish koʻzda tutilgan.

**Loyiha maqsadi:** Tezyurar poyezdlar harakatini tashkil etish, Toshkent, Samarkand, Buxoro va Xiva shaharlarini yagona transport yoʻnalishiga birlashtiruvchi turistik marshrutni shakllantirish asosida Xorazm viloyati va Xiva shahrining turistik salohiyatidan amaliy foydalanish hamda Qoraqalpogʻiston Respublikasi, Buxoro va Xorazm viloyatlari transport infratuzilmasini yanada rivojlantirish

**Loyihachi** – “Boshtransloyiha” MCHJ.

**Pudratchi** – “Oʻzbekiston temir yoʻllari” AJning tarkibiy boʻlinmalari.

**Moliyalashtirish manbai** – “Oʻzbekiston temir yoʻllari” AJ mablagʻlari shuningdek Osiyo taraqqiyot banki va Osiyo infratuzilma investitsiya banki mablagʻlari hisobidan.

**Obyektning tahminiy umumiy qiymati – 445,6 mln. dollar, shundan:**

“Oʻzbekiston temir yoʻllari” AJ oʻz mablagʻlari – 175,66 mln. dollar;

Xalqaro moliya institutlari mablagʻlari 270,0 mln. dollar hisobiga amalga oshirilishi rejalashtirilgan, shu jumladan, OTB qarz mablagʻlari – 162,0 mln. dollar hamda OIIB – 108,0 mln. dollar imtiyozli qarz mablagʻlari.

**Loyixani amalga oshirish muddati:** **2022 - 2026 yy.**

**Loyiha uzunligi: 465 km.**

Loyihani amalga oshirish:

temir yoʻlning oʻtkazuvchanligini oshirish;

yuk tashish imkoniyatlarini oshirish, yoʻlovchilar tashish uchun ortib borayotgan talabni qondirish;

ekspluatatsiya harajatlarini kamaytirish;

yoʻlovchilarni belgilangan joyga yetkazib berish vaqtini qisqartirish;

poyezdlar harakat xavfsizligini taʼminlash;

shu temir yoʻl qismida poyezdlar tezligini oshirish hisobiga liniyaning oʻtkazuvchanligini va yoʻlovchi aylanmasini oshirish;

mintaqadagi ekologik vaziyatni yaxshilash;

qurilish vaqtida va loyiha ishga tushgandan soʻng yangi ish oʻrinlarini yaratish imkonini beradi.